CELEX: 62010CA0463
Language: el
Date: 2011-10-13 00:00:00
Title: Υπόθεση C-463/10 P και C-475/10 P: Απόφαση του Δικαστηρίου (τρίτο τμήμα) της 13ης Οκτωβρίου 2011 — Deutsche Post AG, Ομοσπονδιακή Δημοκρατία της Γερμανίας κατά Ευρωπαϊκής Επιτροπής [Αίτηση αναιρέσεως — Κρατικές ενισχύσεις — Κανονισμός (ΕΚ) 659/1999 — Άρθρο 10, παράγραφος 3 — Απόφαση με την οποία διατάσσεται η παροχή πληροφοριών — Πράξη δεκτική προσφυγής κατά την έννοια του άρθρου 263 ΣΛΕΕ]

3.12.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 355/7
            
         Απόφαση του Δικαστηρίου (τρίτο τμήμα) της 13ης Οκτωβρίου 2011 — Deutsche Post AG, Ομοσπονδιακή Δημοκρατία της Γερμανίας κατά Ευρωπαϊκής Επιτροπής
   (Υπόθεση C-463/10 P και C-475/10 P) (1)
   
   (Αίτηση αναιρέσεως - Κρατικές ενισχύσεις - Κανονισμός (ΕΚ) 659/1999 - Άρθρο 10, παράγραφος 3 - Απόφαση με την οποία διατάσσεται η παροχή πληροφοριών - Πράξη δεκτική προσφυγής κατά την έννοια του άρθρου 263 ΣΛΕΕ)
   2011/C 355/10
   Γλώσσα διαδικασίας: η γερμανική
   
      Διάδικοι
   
   
      Αναιρεσείουσες: Deutsche Post AG (εκπρόσωποι: J. Sedemund και T. Lübbig, Rechtsanwälte), Ομοσπονδιακή Δημοκρατία της Γερμανίας (εκπρόσωποι: T. Henze, J. Möller και N. Graf Vitzthum)
   
      Αντίδικος κατ’ αναίρεση: Ευρωπαϊκή Επιτροπή (εκπρόσωποι: B. Martenczuk και T. Maxian Rusche)
   
      Αντικείμενο
   
   Αίτηση αναιρέσεως κατά της διατάξεως του Γενικού Δικαστηρίου (πρώτο τμήμα) της 14ης Ιουλίου 2010, T-570/08, Deutsche Post κατά Επιτροπής, με την οποία το Γενικό Δικαστήριο έκανε δεκτή την ένσταση απαραδέκτου που προέβαλε η Επιτροπή και, συνακόλουθα, απέρριψε ως απαράδεκτη την προσφυγή περί ακυρώσεως της περιεχόμενης στο έγγραφο της Επιτροπής, της 30ής Οκτωβρίου 2008, αποφάσεως σχετικά με διαταγή παροχής πληροφοριών στο πλαίσιο της διαδικασίας κρατικής ενισχύσεως υπέρ της Deutsche Post AG — Εσφαλμένη ερμηνεία της εννοίας «πράξη δεκτική προσβολής» του άρθρου 230 ΕΚ — Παραγνώριση της φύσεως και των έννομων συνεπειών της προσβαλλόμενης αποφάσεως — Παραβίαση της αρχής της παροχής αποτελεσματικής δικαστικής προστασίας
   
      Διατακτικό
   
   Το Δικαστήριο αποφασίζει:
   
               1)
            
            
               Αναιρεί τις διατάξεις του Γενικού Δικαστηρίου της Ευρωπαϊκής Ένωσης της 14ης Ιουλίου 2010, Τ-570/08, Deutsche Post κατά Επιτροπής, και Τ-571/08, Γερμανία κατά Επιτροπής.
            
         
               2)
            
            
               Απορρίπτει τις ενστάσεις απαραδέκτου που προέβαλε η Ευρωπαϊκή Επιτροπή ενώπιον του Γενικού Δικαστηρίου της Ευρωπαϊκής Ένωσης.
            
         
               3)
            
            
               Αναπέμπει τις υποθέσεις στο Γενικό Δικαστήριο της Ευρωπαϊκής Ένωσης, προκειμένου αυτό να αποφανθεί επί των αιτημάτων της Deutsche Post AG (T-570/08) και της Ομοσπονδιακής Δημοκρατίας της Γερμανίας (T-571/08) περί ακυρώσεως της αποφάσεως της Επιτροπής της 30ής Οκτωβρίου 2008 με την οποία αυτή απηύθυνε στην Ομοσπονδιακή Δημοκρατία της Γερμανίας διαταγή παροχής πληροφοριών στο πλαίσιο της διαδικασίας κρατικής ενισχύσεως υπέρ της Deutsche Post AG.
            
         
               4)
            
            
               Επιφυλάσσεται ως προς τα δικαστικά έξοδα.
            
         
      (1)  ΕΕ C 328 της 4.12.2010.